钦定古今图书集成/方舆汇编/职方典/第1534卷 > 黎平府建置沿革考 通志
## 钦定古今图书集成/方舆汇编/职方典/第1534卷 > 黎平府建置沿革考 通志

本府

《禹贡》荆梁之裔。唐、虞时为三苗。周属楚。秦置黔中郡。汉改武陵郡。唐置播、叙二州，分十洞，隶江陵节度使。宋太平兴国二年，以其长杨通宝入贡，授诚州刺史。元至元中，设古州八万军民总管府，寻废，改为上黎平长官司。明洪武五年，置蛮彝长官司十四，隶思州宣慰使。永乐十一年，设黎平府，辖土司八：古州曹、滴潭溪八：舟洪州西山、福禄、永从，以湖耳、亮寨、欧阳、新化、龙里、中林、赤溪七司置新化府，并隶贵州。宣德十年省新化府入黎平。领土司十四。正统七年废福禄永从土司，置永从县。万历二十八年改隶湖广。三十一年复隶贵州。

皇清因之。康熙二十五年，“西山司”以叛废。领县一：《长》

官司十一，潭溪、八舟、龙里、中林，古州、新化，欧阳，亮寨、湖耳，洪州赤溪。

永从县

唐置溪洞福禄州。五代杨氏叛，据其地。宋太平兴国初，置长官司。元因之，隶思州安抚司。明正统间，长官李英故族人争袭，久之，事闻，诏罢土职，改为永从县，隶府。

皇清因之，编户三里。康熙二十五年，废《西山司》，以其

地入县